Բեգլարյանին այդ դրվագում մեղադրել չի կարելի, սակայն դրանից 2 րոպե առաջ հենց նրա անվստահ խաղը գոլի պատճառ դարձավ: Ճիշտ է, մրցակցի հարվածից հետո գնդակը շեղեց ուղղությունը Արտակ Գրիգորյանին դիպչելուց հետո, սակայն Բեգլարյանը այն հետ մղեց իր դիմաց, ինչը հակացուցված է նման դեպքերում. Կոյաշեւիչն օգտագործեց պահը: Իսկ թե 2-2 հաշվի ժամանակ ինչու Բեգլարյանը լքեց դարպասն ու վազեց Յովետիչին ընդառաջ, անհասկանալի էր: Նման մի քաջագործություն էր նա արեց Կոպենհագենում. դրանից առաջ նա հետ էր մղել 11-մետրանոցը եւ, ըստ էության, շատ էր ոգեւորվել: Խաղից հետո Արթուր Պետրոսյանը նկատել է, որ դա փորձի պակասից է, եւ նրա հետ կզրուցեն: Արսենի սխալը սրբագրեց կենտրոնական Հրայր Մկոյանը, որը գլխով հետ մղեց դարպասը սլացող գնդակը: